कास पठार आरक्षित वन
कास पठार आरक्षित वन (Kas Plateau Reserved Forest) भारत के महाराष्ट्र राज्य के सतारा ज़िले में स्थित एक पठार है। सातारा नगर से 25 किमी पश्चिम में स्थित यह पठार पश्चिमी घाट के सह्याद्रि क्षेत्र में है और सन् 2012 में इसे एक युनेस्को विश्व विरासत स्थल का भाग घोषित करा गया। यह एक जैवविविधता हॉटस्पॉट है जहाँ हर वर्ष अगस्त-सितम्बर में 850 से अधिक जातियों के जंगली फूल खिलते हैं और भारी संख्या में तत्रस्थ तितली जातियाँ देखी जाती हैं। यह पठार 1200 मीटर की ऊँचाई पर है और लगभग 10 वर्ग किमी के क्षेत्रफल पर फैला हुआ है।